
TESTOS  I  FLORS 


FIGURES 


RAMON 
MERCÈ 


Enric  Lluelles 
Anna  Peris 


Estrenat  en  el  Teatre  Principal  de  Girona,  per  la  com- 
panyia Vila-Daví  i  representat  en  els  més  importants 
teatres  de  Catalunya. 


Una  saleta  modesta,  amoblada  amb  senzillesa  i  bon 
gust.  Porta  a  la  dreta  i  balcó  al  fons,  ple  de  testos  flo- 
rits. 

L'acció  a  Barcelona,  un  diumenge  lluminós  de  pri- 
mavera. 

En  desclourer's  la  cortina  passa  la  Mercè  de  l'es- 
querra al  fons  amb  un  test  petit  a  la  ma  en  el  qual  bro- 
ta un  plançonet  d'alfàbrega.  Col-locant-lo  entre  els  al- 
tres testos  se  li  esmuny  de  les  mans  anant  a  parar  al 
carrer  amb  gran  esglai  d'ella  que  entra  esfereida  tan- 
cant prestosa  les  vidrieres. 


DECORACIÓ 


ACTE  UNlC 


MERCÈ  Ai,  pobra  de  mi ! . . .  Potser  l'he  mort ! . . .  Sort 
que  era  el  test  d'alfàbrega,  el  més  petit  de 
tots,  que  sino...  pobret  d'ell!  Oh,  i  m'ha 
semblat,  vist  de  cua  d'ull,  que  es  aquell  jove 
tan  impertinent  que  em  segueix  sempre  I . . . 
Millor!  Aixís,  si  no  l'he  mort,  que  penso 
que  no,  li  servirà  d'escarment  i  no  tornarà 
a  importunar-me  seguint-me  per  tot  arreu  i 
cridant  l'atenció  dels  vianants.  (S'ou  dringar 
h  campaneta  de  la  porta  amb  molta  insis- 
tència.) Què  es  aquest  aldarull?  Quin  trucar 
més  desficiós !  Potser  sí  que  l'he  mort  i  ve- 
nen a  agafar-me!...  {Cridant  poruga  des  de 
la  porta  de  la  dreta. )No  obri,  Vicenta !  Per 
l'amor  de  Deu,  si  vol  la  meva  salvació,  no 
obri. 

RAMON  (De  dins  estant,  amb  veu  ferma  i  cridanera.) 

Es  inútil  tot,  no  hi  ha  qui  em  deturi.  L'he 
de  veure  i  la  veuré  pesi  a  qui  pesi. 

MERCÈ   Verge  Santa,  tingueu  pietat  de  mi ! 

RAMON  El  test  ha  caigut  d'aquí  i  ha  estat  ella  que 
l'ha  tirat ;  ho  he  vist  ben  clar. 

MERCÈ 
RAMON 


MERCÈ 
RAMON 
MERCÈ 


RAMON 
MERCÈ 
RAMON 

MERCÈ 


RAMON 


MERCÈ 


No  que  ha  caigut,  ha  caigut. 
{Entrant  amb  el  test  fet  trossos,  el  barret 
aixafat  i  les  espatlles  plenes  de  terra.  Enca- 
rant-s'hi.)  Vostè,  ha  estat  vostè.  Què  li  sem- 
bla com  m'ha  posat  amb  el  seu  descuit?  He 
quedat  com  per  fer-me  retratar.  Justament 
avui  que,  per  ésser  diumenge,  m'he  posat 
la  roba  de  les  festes ! 
A  mi  què  m'esplica  ! 
Ho  aniré  a  esplicar  al  bisbe,  doncs. 
Espliqui-ho  a  qui  vulgui,  però  surti  de  casa 
com  mès  aviat  millor.  Els  meus  pares  son 
fora,  poden  tornar  d'un  moment  a  l'altre,  i 
la  presencia  de  vostè  podria  donar  lloc  a 
sospites  que  no  em  serien  gens  favorables. 
Ensenyant  la  mostra  i  el  cap,  quedaria  des- 
vanescut  tot  dubte. 

I  si  em  pregunten  amb  quin  permís  l'he  dei- 
xat pujar  fins  al  pis,  què  els  responc? 
Respongui'ls  que  he  pujat  del  carrer  al  pis, 
amb  el  mateix  permis  que  el  test  ha  baixat 
del  pis  al  carrer. 

No  n'hi  ha  poca  de  diferencia  !  El  fet  de 
caurer  el  test  ha  estat  una  cosa  impensada, 
mentre  que  l'entrar  vostè  a  la  sala  obeeix  a 
un  propòsit  deliberat  mereixedor  d'escar- 
ment i  de  càstic. 

M'agrada  la  tranquilitat !  Després  que  de 
lo  ocorregut  n'he  sigut  la  victima  encara  li 
tindré  de  demanar  que  em  perdoni. 
Si  fos  atent  i  respectuós  ja  hauria  començat 
per  fer-ho. 

MERCÈ 


RAMON 


MERCÈ 


RAMON 
MERCÈ 


RAMON  Encara  vol  que  em  condueixi  amb  mes  me- 
sura? Sap  què  hauria  fet  un  altre  al  meu 
lloc? 

Un  altre  que  conegués  les  lleis  de  l'etiqueta 
hauria  demanat  permis  per  entrar  i  vostè 
s'ha  valgut  de  l'engany  i  de  la  violència. 
Tot  aixó  hauria  estat  si  aquest  altre  que  diu 
no  hagués  rebut  la  desagradosa  caricia  d'un 
test  caigut  d'un  primer  pis. 
Prous  explicacions  i  vàgi-s'en,  considerant 
que  si  li  volgués  mal  ço  que  ha  fet  li  podria 
costar  deu  pedres. 
Endavant ! 

I  si  no  s'en  va  ben  depressa,  surto  al  balcó, 
em  poso  a  cridar  «lladres»  amb  tota  la  for- 
ça dels  meus  pulmons,  faig  sentir  el  meu 
espinguet,  que  no  m'en  falta,  i  no  trigarà 
gaire  en  pujar  l'autoritat,  lligar-lo  com  un 
Crits  i  tancar-lo  entre  reixes  per  saltejador 
de  cases  honrades. 
RAMON  Faci-ho  si  s'atreveix ;  comenci  a  cridar  tant 
com  vulgui,  que  jo  l'ajudaré  per  què  ens  sen- 
tin de  lluny ;  i  quan  la  justícia  sigui  aquí  ja 
veurem  qui  dels  dos  hi  anirà  a  parar  a  la 
presó,  si  jo  per  entrar  al  pis  o  vostè  per  ti- 
rar testos. 

MERCÈ  A  vostè  l'hi  duran  per  haver  entrat  en  una 
casa  que  no  es  la  seva  qui  sap  si  amb  l'intent 
pervers  de  robar  i  assassinar  els  qui  trovés 
a  dintre. 

RAMON  Vaja,  prou  !  Això  no  hi  ha  qui  ho  aguanti. 

I  això  tampoc  (pel  test).  Desi  aquest  estre 

i  no  el  posi  més  al  balcó  que  ja  ha  fet  prous 

desgra:  "^«5. 
MERCÈ    Que  m'espiica  a  mi  del  test. 
RAMON  Que  no  es  de  vostè? 
MERCÈ    No,  senyor. 

RAMON  Es  negar  l'evidencia.  L'he  vist  caurer  amb 
aquests  ulls  i  l'he  sentit  trencar-se  en  aquest 
cap  ! 

MERCÈ    Prous  explicacions.  S'en  va  o  crido? 
RAMON  Vostè  no  te  cor. 
MERCÈ    Que  no  tinc  cor? 

RAMON  No.  I  si  en  te  deu  ésser  arrugat  com  una 
pansa  car  es  eixut  de  tot  sentiment. 

MERCÈ  Què  en  sap  vostè  dels  meus  sentiments  si  no 
m'ha  tractat  mai. 

RAMON  Amb  poc  n'hi  ha  prou  per  a  conèixer  les  per- 
sones. Si  vostè  fos  una  noia  sensible,  sap  què 
hauria  fet  en  veure'm  entrar  en  aquest  estat 
llastimós?  S'hauria  agenollat  a  les  meves 
plantes  pregant-me  per  Déu  i  pels  Sants  que 
la  perdonés. 

MERCÈ    I  de  què  m'ha  de  perdonar  vostè? 

RAMON  D'haver-me  tirat  un  test  de  l'alsaria  d'un 
primer  pis  amb  la  sana  intenció  d'esgala- 
brar-me. 

MERCÈ    Poc  a  poc ;  no  posi  falsos  testimonis.  El  test 

ha  caigut,  no  l'he  tirat. 
RAMON  Vostè  dirà  el  que  li  sembli,  però  a  mi  qui 

m'assegura  que  no  ho  ha  fet  expressament? 
MERCÈ  La  meva  paraula  es  prou  per  a  provar-ho. 
RAMON   Si  no  digués  tantes  mentides  sí  que  fora 

prou  ;  però,  vès  qui  li  ha  de  donar  crèdit 

una  noia  que  s'atreveix  a  acusar  de  lladre 
l'home  més  fiat  que  trepitja  la  terra.  Jo  sóc 
caixer  d'una  casa  bancària  tal  com  em  veu ; 
la  meva  conducta  es  neta  i  esplendent  com  el 
sol  que  ens  il·lumina.  No  tinc  cap  taca  a  la 
conciència  jo.  I  el  front...  El  front  avui  es  la 
primera  vegada  que  l'he  hagut  d'abaixar  i  en- 
cara per  culpa  seva. 
MERCÈ    Per  culpa  meva? 

RAMON  Sí,  senyoreta,  sí,  per  culpa  de  vostè.  Pobre 
de  mi  que  no  l'hagués  abaixat ;  potser  l'hau- 
ria fet  miques  amb  el  test  que  m'hi  ha  deixat 
caurer  assobre.  I  no  cregui  que  n'hagi  eixit 
gaire  bé,  no.  Miri  quin  poncem  al  meló. 

MERCÈ    Sí  que  es  gros  ! 

RAMON  I  madur.  Esta  a  punt  de  confitura. 

MERCÈ    Pobret !  Vol  que  li  refresqui? 

RAMON  No ;  val  més  deixar-ho.  Potser  fora  pitjor 
el  remei  que  la  malaltia  perquè  entre  la  terra 
que  hi  ha  i  l'aigua  que  hi  posés  es  faria  un 
enfangament  que  s'hi  criarien  rovellons. 

MERCÈ    No  creia  haver-li  fet  tan  mal ! 

RAMON  Molt  m'en  ha  fet.  I  per  paga  encara  em  rep 
a  rebufos  i  pensar  en  fer-me  tancar  a  la 
presó. 

MERCÈ    Dispensi,  com  que  no  el  coneixia  ! 

RAMON  (Després  d'una  pausa  breu).  Perdoni  el  meu 
atreviment,  senyoreta.  Li  fora  molest  de  dei- 
xar-me seurer  un  instant? 

MERCÈ    Si  en  te  molta  necessitat... 

RAMON  Necessitat,  necessitat...  Parlant  amb  tota 
franquesa  no  es  pas  per  cansament  que  de- 

sitjo  seurer  sino  per  a  tractar  un  assumpte  de 

gran  trascendencia. 
MERCÈ    Es  que  els  meus  pares  poden  arribar  d'un 

moment  a  l'altre  i  si  el  troven  aquí... 
RAMON  Precisament  per  això  vull  parlar-li.  Ara  si 

pot  ésser,  com  més  promte  millor :  ((the  ti- 

mes  is  money». 
MERCÈ    Com  diu? 

RAMON  Dic  en  anglès  que  el  temps  es  or.  Que  n'opi- 
na vostè  de  l'adagi? 

MERCÈ    Què  vol  que  li  digui  jo,  pobre  de  mi? 

RAMON  Ja  li  diré  jo,  no  s'amoïni.  Els  adagis  no  son 
més  que  la  filosofia  dels  escarmentats.  Si  els 
seguissim  punt  per  punt  i  els  reflexionéssim 
degudament,  no  ens  hauriem  de  plànyer  de 
més  de  quatre  desventures  que  ens  venen 
assobre  per  imprevisió,  oblidant  els  concells 
que  els  avis  ens  han  deixat  en  heretatge. 

MERCÈ    A  què  ve  aquesta  dissertació? 

RAMON  Ve  a  que  jo  hi  crec  molt  en  les  dites  popu- 
lars ;  i  seguint  les  que  diuen  que  el  temps  es 
or,  que  quan  passen  raves  s'han  de  comprar 
i  que  ço  que  puguis  fer  avui  per  a  demà  no 
deixis,  com  que  ja  fa  molt  temps  sento  una 
gran  inclinació  per  vostè,  aprofito  l'ocasió  de 
trobar-nos  a  soles,  m'agenollo  als  seus  peus 
i  li  declaro  solemnialment  el  meu  amor,  cria- 
tura gentil,  perquè  l'estimo. 

MERCÈ    Es  a  dir  que  m'estima? 

RAMON   Sí,  senyoreta. 

MERCÈ    Doncs  jo  no ;  amb  això  aixequis. 

RAMON  Agenollis  vostè  i  m'aixecaré. 


MERCÈ    I  per  què  m'he  d'agenollar  jo,  veiam? 

RAMON  Perquè  no  es  propri  parlar  d'amor  a  peu 
dret.  I  referent  a  ço  que  diu  de  no  estimar-me 
consti  que  no  la  crec ;  vostè  m'estima  i  molt. 
El  que  hi  ha  es  que  no  s'atreveix  a  declarar- 
ho  per  prudència  ;  però  jo  en  tinc  prova  certa 
de  que  m'estima.  I  que  no  es  petita,  no. 

MERCÈ    Quina  prova  te,  veiam? 

RAMON  La  de  tirar-me  el  test.  Li  sembla  poc? 

MERCÈ    I  ara  ! 

RAMON  Ja  li  he  dit  que  tinc  fe  cega  en  els  adagis,  i 
si  n'hi  ha  un  que  diu  que  ((qui  tira  floretes  tira 
amoretes»,  figuris  què  deu  significar  el  tirar 
una  alfàbrega  amb  test  i  tot ! 

MERCÈ    Encara  em  fara  riurer. 

RAMON  No  rigui,  no,  que  l'enamorament  es  cosa 
molt  seriosa.  No  em  troba  més  flac  a  mi  d'en- 
çà que  l'estimo? 

MERCÈ    Si  avui  es  el  primer  dia  que  el  veig ! 

RAMON  Vostè,  sí ;  però  jo  ja  fa  dos  mesos  que  la  co- 
nec. I  vostè  també  em  coneix  si  vol  dir  la  ve- 
ritat. Sap  qui  soc  jo?...  Doncs  soc  en  Ramon. 

MERCÈ  Ah,  sí?  (Com  dient :  no  sé  de  qui  em  par- 
les). Molt  gust  en  coneixe'l. 

RAMON  Gràcies,  el  gust  es  meu.  Com  li  dic,  jo  soc  en 
Ramon.  I  sap  com  m'anomenen  els  amics  de 
la  banca?  El  gos  de  la  maca.  I  sap  per  què 
em  diuen  el  gos?  Perquè  no  em  tro  ven  una 
sola  vegada  pel  carrer  que  no  em  vegin  al 
seu  darrera.  Tampoc  s'en  ha  donat  compte 
que  fa  dos  mesos  que  la  segueixo? 

MERCÈ   Massa.  I  ja  que  ha  arribat  l'hora  de  parlar 

clar  li  diré  amb  franquesa  que  no  m'ha  des- 
agradat gens  que  el  test  li  caigués  assobre. 
Així  potser  acabarà  d'un  colp  per  a  sempre 
les  impertinents  passejades  per  davant  del 
meu  balcó. 

RAMON  Va  equivocada.  Encara  que  em  caigués  una 
calaixera  al  damunt  no  deixaria  de  plantar- 
me  al  bell  mig  del  carrer  per  contemplar-la. 
No  compren  que  el  fet  de  no  veurer-la  fora 
més  lamentable  que  la  mort  mateixa?  Si  vos- 
tè em  refusa,  si  no  em  dóna  una  esperança, 
ja  li  asseguro  que  te  gos  per  anys  que  visqui. 

MERCÈ    Li  daré  la  bola. 

RAMON  No  me  la  menjaré  i  en  paus. 

MERCÈ    Li  tiraré  el  cuvell  de  la  palmera. 

RAMON  A  mi  què  !  No  m'espanten  els  colps ;  n'he 
rebut  masses.  Ja  casi  m'agraden. 

MERCÈ  Doncs  si  li  agraden,  per  què  ha  pujat  a  pro- 
testar? 

RAMON  Per  excusa.  No  m'en  ha  fetes  perdrer  po- 
ques d'hores  de  son  el  buscar  un  pretext  per 
a  trabar  coneixença  !  No  m'els  he  mirat  poc 
ni  gaire  els  testos  del  seu  balcó  tot  pensant : 
«si  ara  t'en  caigués  un  al  damunt  series  l'ho- 
me més  feliç  del  món  ! 

MERCÈ  Si  ja  ha  comblat  el  seu  desig  no  sé  què 
més  vol. 

RAMON  No,  senyora,  que  no  l'he  comblat.  Cert  que 
he  rebut  el  colp ;  però  no  les  conseqüències 
que  n'esperava.  Jo  creia  que  vostè  en  veu- 
re'm ferit,  tot  demanant-me  perdó,  em  cu- 
raria solícita  amb  aqueixes  manetes  tan  fines 


que  Déu  li  ha  donat  bo  i  dient :  pobret,  po- 
bret ! . . .  Llavors  jo,  amb  llàgrimes  als  ulls, 
li  hauria  demanat  relacions  i  vostè,  per  a  re- 
compensar-me del  mal  sofert,  no  hauria  dup- 
tat  gens  en  admetre'm  per  espòs. 


MERCÈ  Tot  això  pensava  mirant  el  balcó? 

RAMON  Tal  com  li  dic.  I  el  test  quiet  que  quiet. 

MERCÈ  I  el  pensament  depressa  que  depressa. 

RAMON  Sí ;  però  avui  ha  estat  al  revés  :  El  pensa- 


ment quiet  i  el  test  més  depressa  del  que  es- 
perava. 


MERCÈ    On  estava  posat  que  l'hi  ha  caigut  assobre? 
RAMON  A  l'escala  del  davant. 
MERCÈ    Com  s'enten? 

RAMON  Molt  senzillament ;  així  que  he  vist  el  test 
a  l'espai  apreto  a  córrer  i  m'hi  poso  a  sota. 
Jo  tenia  de  prendrer  mal  fos  com  fos  i  no 
he  volgut  perdrer  una  ocasió  tan  bona. 

MERCÈ  Ja  es  necessita  força  de  voluntat  i  esperit  de 
sacrifici. 

RAMON  Força  de  voluntat,  esperit  de  sacrifici  i  tenir 


el  cap  dur,  sobre  tot.  Jo  li  tinc  molt  de  dur. 
I  el  pobret  sembla  que  hagi  vingut  al  món 
amb  la  missió  de  rebrer.  Fins  crec  que  en  el 
llibre  del  meu  destí  esta  escrit  que  he  de 
morir  d'una  mala  trompada.  No  em  fa  res 
per  això.  Al  revés,  encara  m'agrada.  Vostè 
ha  llegit  les  biografies  dels  homes  cel·lebres? 


MERCÈ 
RAMON 
MERCÈ 
RAMON 


Algunes. 

Coneix  la  d'Esquil? 

No,  senyor. 

I  la  del  Bergerac? 

MERCÈ  Tampoc. 

RAMON  Sap  de  què  varen  morir  aqueixos  genis? 
MERCÈ    Qui  sap  1 

RAMON  El  primer  d'una  tortuga  que  deixà  caurer 
una  àguila ;  el  segon  d'una  teula  despresa 
d'un  ràfec.  Això  prova  que  tinc  rivets  de  gran 
home,  i  si  bé  no  puc  comparar-me  a  ells  en 
saviesa  almenys  m'hi  assemblo  en  la  forma 
de  rebrer. 

MERCÈ    Encara  em  fara  riurer. 

RAMON  Rigui,  rigui  tant  com  vulgui...  Si  vostè  es 
veia...  Quan  està  seriosa  es  maca  ;  però  quan 
riu...  Aquests  clotets  de  les  galtones...  No 
n'hi  han  dues  com  vostè...  Manela. 

MERCÈ    I  ara  !  Per  què  em  diu  Manela? 

RAMON  Que  no  li  agrada? 

MERCÈ    No,  senyor. 

RAMON  Bé,  no  s'amoïni,  li  diré  Filomena. 
MERCÈ  Tampoc. 

RAMON  Doncs  Escolàstica,  Petronella,  Rufina...  A  mi 
m'es  igual. 

MERCÈ   A  mi  no.  Tinc  bon  nom  gràcies  a  Déu. 
RAMON  Com  es  diu,  Bibiana? 
MERCÈ  Mercè. 

RAMON  Gràcies.  (Resten  un  instant  silenciosos.  Des- 
prés d'una  pausa  per  a  reprendrer  la  con- 
versa diu  torbada)  : 

MERCÈ    Sí,  senyor,  sí. 

RAMON  (També  amb  cert  encongiment) .  Ja  ho  pot 

veure.  (Altre  pausa). 
MERCÈ    Ens  havem  quedat  muts. 
RAMON  Si  jo  li  digués  tot  el  que  penso...  Ai !  Mercè, 

Mercè  ! . . . 
MERCÈ    Què  el  detura? 

RAMON  Ja  quasi  m'en  penedeixo  d'haver  pujat  a  tor- 
nar-li el  test. 
MERCÈ    Per  què? 

RAMON  Perquè  m'hauria  estalviat  una  decepció.  De 
vostè  m'en  havia  format  un  concepte  que  no 
correspon  a  les  seves  qualitats  morals.  Es 
ben  cert  que  les  aparences  enganyen. 

MERCÈ    En  què  fonamenta  el  seu  judici? 

RAMON  en  que  jo  me  l'havia  imaginada  espiritual, 
sensible  a  tot  dolor,  bona,  carinyosa,  afable... 

MERCÈ    I  no  ho  soc? 

RAMON  No  pas  per  a  mi.  I  tan  formosa  com  es  í 
Sembla  mentida  !  Fins  avui  havia  cregut  que 
el  rostre  era  l'espill  de  l'ànima;  però  ara... 
Quin  desengany  tan  terrible ! 

MERCÈ   Trovo  que  em  jutja  amb  severitat  extremada. 

RAMON  I  vostè  em  tracta  amb  una  acritut  sense  pre- 
cedent. Li  dic  que  l'estimo  amb  follia  i  no 
te  per  a  mi  una  paraula  de  consol.  I  el  que 
es  pitjor  encara ;  després  de  dos  mesos  que 
la  segueixo,  en  lloc  de  donar-me  motiu  per  a 
porguer-li  parlar,  em  deixa  caurer  una  to- 
rreta assobre.  Cregui  que  aquest  colp  no 
l'oblidaré  per  anys  que  visqui. 

MERCÈ  No  diu  vostè  mateix  que  te  fe  cega  en  la  ve- 
ritat que  enclouen  els  adagis? 

RAMON  I  tant !  Una  fe  absoluta. 

MERCÈ  Doncs  valgui'm  per  disculpa  aquell  que  diu  : 
qui  et  vulgui  bé  et  fara  plorar. 

RAMON  Aqueix  es  l'únic  en  que  no  crec.  Això  de  què 

MERCÈ 
RAMON 


MERCÈ 
RAMON 


MERCÈ 

RAMON 
MERCÈ 


qui  vol  bé  fa  plorar  son  excuses  de  mal  pa- 
gador. Proves  :  jo  a  vostè  l'estimo  més  que 
a  mi  mateix ;  doncs  si  per  culpa  meva  una 
sola  llàgrima  entelés  la  brillantor  dels  seus 
ulls  em  consideraria  l'home  més  pervers  de 
la  terra.  En  canvi  si  aconseguís  fer-li  agra- 
dosa la  vida  totes  les  riqueses  d'aquest  món 
foren  misèria  comparades  a  l'esclat  que  sen- 
tiria dintre  meu.  Mercè,  Mercè!...  Faci'm 
la  mercè  d'estimar-me,  enc  que  sigui  una  mi- 
ca, mica... 

Va  molt  depressa  en  les  seves  pretensions, 
Ramon.  Cal  tenir  paciència.  I  vagi-s'en  que 
els  pares  estan  per  tornar  i  si  el  troven  allò 
del  test  haurà  sigut  pa  i  bresques. 
Ah,  no,  jo  no  em  moc.  Que  em  matin  si  vo- 
len, tant  me  fa.  A  la  fi  si  moro  per  culpa  seva 
la  causa  endolcirà  l'efecte. 
No  li  faria  res  morir  tan  jove? 
Per  vostè,  no.  Si  m'he  trencat  el  cap  només 
per  a  veurer-la  consideri  què  no  faria  per  a 
fer-la  meva  per  sempre.  No  es  complagui  en 
el  meu  sofriment,  sigui  bona  i  acompleixi  la 
missió  que  li  està  reservada. 
Quina  es  aquesta  missió  de  què  em  parla. 
Ah,  vostè  no  sap  per  què  ha  vingut  al  món 
ni  coneix  el  fi  pel  qual  ha  estat  creada  la  do- 
na? Segui,  segui  que  li  esplicaré. 
No,  no.  Vagí-s'en  en  Ramon.  Vindràn  els 
pares  i... 
Jo  em  quedo. 

I  si  el  troven  que  els  dirà? 


—  15  — 

RAMON  Que  he  vingut  perquè  l'estimo. 

MERCÈ  No  ho  fés  pas,  pobra  de  mi !  Vagi-s'en. 

RAMON  Si  no  em  fa  abans  una  promesa  no  em  moc. 

MERCÈ  Què  vol  que  li  prometi? 

RAMON  Que  demà  ens  veure'm. 

MERCÈ  A  on? 

RAMON  A  la  cantonada. 

MERCÈ  A  quina  hora? 

RAMON  A  l'hora  d'anar  al  taller:  a  dos  quarts  de 
tres. 

MERCÈ  No  li  asseguro. 

RAMON  M'assec. 

MERCÈ  Sí,  sí,  li  prometo. 

RAMON  M'en  vaig. 

MERCÈ  Estigui  bonet. 

RAMON  I  vostè  i  jo  ens  casarem. 

MERCÈ  Vol  dir? 

RAMON  No  ho  dubti.  I  serem  molt  felissos. 

MERCÈ  En  què  es  fixa? 

RAMON  En  que  havem  començat  per  on  solen  acabar 
molts  matrimonis  :  tirant-nos  els  testos  pel 
cap. 

MERCÈ  Te  raó. 

RAMON  No  hi  ha  mal  que  per  bé  no  vingui. 

MERCÈ  Ja  et  dic  jo  de  Ramon... 

RAMON  Fins  a  demà,  eh? 

MERCÈ  Sí,  home,  sí. 

RAMON  A  dos  quarts  de  tres? 

MERCÈ  Sí. 

RAMON  Paraula? 

MERCÈ  Paraula. 

RAMON  Miri  que  si  no  vingués  fora  capaç  de... 

MERCÈ    De  què? 

RAMON  D'esperar  a  que  el  balcó  em  caigués  assobre. 
MERCÈ   Ja  cuidaré  de  que  no  passi. 
RAMON  Doncs  fins  a  demà. 

MERCÈ  No  farè  falta.  (En  Ramon  s'en  va  molt  en- 
riolat,  ella  surt  al  balcó  per  a  veure'l  i  així 
te  fi  aquest  diàleg). 


SOL 


SOL 


Saleta  reduïda  i  ben  posada.  Entre 
els  mobles  un  armari  mirall. 

Sol,  noieta  d'uns  21  anys,  es- 
velta, formosa  i  pulida,  s'enmiralla 
amb  gran  fruició  adoptant  totes  les 
actituts  imaginables  a  la  recerca  de 
les  poses  que  estima  de  més  bella 
plasticitat.  Procedeix  a  la  prova  d'un 
nou  abillament  d'istiu  i  això,  per  a 
ella,  te  la  importància  d'un  fet  tras- 
cendentalíssim.  No  es  mostra  pas  del 
tot  satisfeta  de  la  labor  de  la  seva 
modista,  desplaença  que  l'obliga  a 
una  correcció  vària  i  detinguda,  adés 
reformant  un  plec,  adés  clavant  una 
agulla  en  qualque  indret,  cercant  un 
graciós  caient  que  no  acaba  de  tro- 
bar. Aquesta  feina  va  acompanyada 
de  petits  comentaris. 

Es  de  notar  que  l'actriu  no  deu 
vestir  un  deshabillé  impúdic  car  es 
tracta  d'una  noia  que  s'estima  en  ço 
que  val,  honesta  i  assenyada. 


ACTE  UNIC 


Sol  No  m'agrada,  vaia  ;  no  fa  bonic.  Potser...  (Fa 
un  retoc).  Ara.  (Molt  satisfeta  de  la  troballa). 
Això  ja  es  altre  cosa.  Perfectament  I  No  hi  ha 
res  que  oposar.  (Es  treu  el  vestit,  s'arranja  a 
plaença  els  llacets  del  deshabillé,  recull  d'un 
seient  la  bata  per  a  posar-se-la  i  a  Vanar  a 
fer-ho  entra,  sorprenent-la  en  aquesta  intimi- 
tat V Alfred,  un  jove  ben  plantat,  garrit,  d'ex- 
pressió franca.  El  pobre  xicot  ve  traspostat, 
traient  foc  pels  queixals,  escumejant  rabiós  com 
cavall  desbocat.  En  notar  la  presencia  de  Sol, 
resta  suspès  per  un  instant.  La  confiada  Sol 
que  en  tot  podia  pensar  menys  en  que  un  home 
penetrés  en  la  seva  cambra,  llença  un  esgarip 
i  confosa,  no  sabent  com  sostraure's  a  l'es- 
guard de  l'atrevit  desconegut,  no  se  li  acut  altre 
cosa  que  tapar-se  la  cara  amb  la  bata  que  s'ana- 
va a  posar.  Alfred,  refet  ja  de  l'emoció  prime- 
ra que  l'has  suspès,  escomet  a  Sol  que  fuig 
espaordida  per  l'esquerra  tancant  la  porta  a 
pany  i  clau). 

Alfred  Tant  me  fa  que  fugis  com  que  et  tanquis ;  no 

t'han  de  valer  portes  ni  panys  per  a  salvaguar- 
dar-te de  la  meva  ira.  Ho  sents?  (Aproprant- 
se  a  la  porta  de  la  cambra).  Em  sents?  (Apro- 
pant-se més  i  cridant  més  fort).  No  em  sents? 
No?  Ja  em  sentiràs  després.  No  em  ve  d'una 
hora  a  mi,  m'esperaré  fins  que  surtis ;  amb 
això  es  inútil  que  et  facis  la  muda.  Ho  sents? 
No  vols  respondre?  Està  bé ;  seiem 'hi  i  fu- 
mem. No  em  ve  de  dues  hores.  Hum !  Fieu- 
vos  de  les  dones.  No  ho  hauria  cregut  mai  de 
tu !  Mai !  Es  inqualificable  el  teu  procedir.  Et 
sembla  bé  ço  que  has  fet  quan  faltaven  tres 
mesos  només  per  a  casar-nos.  Quan  penso  en 
aquesta  traidoria  m'agafa  una  ràbia  que  si  em 
deixés  portar  del  meu  geni  cometria  verita- 
bles monstruositats.  Hum !  La  gata  maula ! 
Qui  no  et  conegui  que  et  compri.  (En  un  esclat 
d'ira).  Què  hi  has  vingut  a  fer  en  aquesta  ca- 
sa? (Tustant  la  porta).  Et  demano,  Escolàstica, 
que  em  diguis  què  hi  has  vingut  a  fer  aquí.  Res- 
pon i  no 'em  facis  desesperar.  (Colpejant  la 
porta  amb  més  fúria).  Escolàstica  ! 
Sol  (Colpejant  la  porta  part  de  dins,  sense  sortir). 
Faci  la  mercè  de  no  baladrejar  per  més  temps. 
Em  sembla  que  ja  n'he  tingut  prou  i  massa  de 
paciència.  Si  ha  perdut  el  seny  no  es  culpa 
meva. 

Alfred  (Amb  gran  astorament).  Ai  mare  !  Si  aquesta 

veu  no  es  la  d'ella. 
Sol       Sí,  senyor,  sí,  que  es  la  meva. 
Alfred  La  de  vostè  sí,  es  clar  que  ho  es ;  però  la  de 

r altre  no.  Ai  pobre  de  mi !  Em  sembla  que  he 

fet  un  bunyol. 
Sol       Què  diu? 

Alfred  Que  em  sembla  que  he  fet  un  bunyol.  Oi  que 

vostè  no  es  l'Escolàstica? 
Sol       No,  senyor ;  no  tic  el  mal  gust  d'usar  un  nom 

tant  estrafalari. 
Alfred  Permeti-m,  senyoreta,  aquest  nom  pot  tro- 

var-lo  lleig,  però  respecti'l.  Es  el  de  la  meva 

promesa. 
Sol       Ah  !  Te  promesa  vostè? 
Alfred  Sí,  senyoreta,  i  per  ella  em  trobo  en  aques 

compromís.  A  no  ésser  que... 
Sol  Què? 
Alfred  Que  fos  amiga  de  vostè  i  la  tingués  amagada 

a  la  seva  cambra. 
Sol       No,  senyor,  no.  Ni  l'amago  a  la  meva  cambrs 

ni  es  amiga  meva. 
Alfred  De  debò  no  la  coneix  l'Escolàstica? 
Sol       Tant  no  la  conec  que  fins  avui  ni  sabia  qu( 

existís. 

Alfred  Vol  fer-me  l'obsequi  de  sortir  un  instant? 
Sol       De  sortir  jo? 
Alfred  Sí,  senyoreta.  No  temi  res  ;  sòc  una  bona  per 
sona. 

Sol       Perdoni ;  això  es  molt  difícil  que  ho  aconse 

gueixi. 
Alfred  Per  què? 

Sol  Vostè  dirà !  Que  potser  es  pensa  que  no  tinc 
vergonya  jo?  Després  d'haver-me  vist  com 
m'ha  vist  no  es  cosa  prudent  donar-me  a  co- 
nèixer. 

Alfred  Es  que  desitjaria  fer-li  una  pregunta  per  es- 

catir  cert  assumpte  molt  delicat,  del  qual,  po- 
dria ésser  molt  bé,  que  vostè  n' estès  assaben- 
tada. 

Sol       Pregunti-m'ho  des  d'aquí. 

Alfred  No  sé  parlar  pared  per  mig.  Em  fa  un  efecte 
estrany  de  sentir-la  i  no  veure-la...  Com  si  tin- 
gués una  conferència  telefònica...  Com  si  es- 
coltés el  fonògraf  del  veï.  Surti,  dona,  surti. 
Faci'm  aquest  favor. 

Sol       M'ha  de  prometre  no  mirar-me  la  cara. 

Alfred  Li  prometo. 

Sol       Amb  aquesta  condició  sortiré.  Giri's  de  es- 
patlles. 
Alfred  Que  em  giri? 
Sol       Sí,  senyor.  (Pausa).  Ja  s'ha  girat? 
Alfred  (No  s'ha  mogut).  I  tant !  Fa  qui  sap  l'estona  ! 
Sol       Jo  bé  el  veig  de  cara. 
Alfred  (Estranyat).  Per  on  em  veu? 
,  Sol       Pel  forat. 

Alfred  Per  quin  forat?  (Més  estranyat). 
Sol       Pel  forat  del  pany. 

Alfred  Ah,  sí?  Quina  dona  més  previsora.  Ja  m'he 
girat.  Que  em  veu  ara?  (Girant-se  d'espatlles ), 
Sol       Sí,  senyor,  sí.  Ja  surto. 
[Alfred  Gràcies.  (Girant-se  de  cara  a  la  porta). 
Sol       Giri's,  si  es  servit. 
Alfred  Encara  mira? 
Sol  Encara. 

Alfred  Ja  estic.  (Tombant-se  d'espatlles). 
Sol       No  es  mogui  senti  el  que  senti. 

(Sol  ix  de  la  seva  cambra  caminant  a 
pleret  i  de  puntetes,  sense  fer  remor. 

Sol 
Alfred 
Sol 
Alfred 

Sol 


Alfred 

Sol 

Alfred 

Sol 

Alfred 

Sol 

Alfred 


Sol 


Alfred 


Agafa  un  seient  i  el  col·loca  curosa- 
ment darrera  d'Alfred  fins  a  fregar-ü 
les  cames.  Aquest  s'esvera,  fa  un  crit, 
i  gira  instintivament  Vesguard  per  a 
veure  què  es  ço  que  li  frega  les  pan- 
torrilles). 
No  es  giri ! 

No  em  giro,  però  diguim  que  es  això  que  em 
frega  les  cames. 
Una  cadira. 

M'havia  fet  l'efecte  que  era  un  gos. 

Que  es  espantadís  vostè? 

No  gaire ;  però  el  no  veure  les  coses  no  em 

fa  gens  de  gràcia. 

Segui  si  es  servit. 

(Alfred  pren  seient  d'esquena  a  Sol 
que  s'haurà  assegut  al  seu  darrera). 

Mercès  per  l'amabilitat.  I  vostè  no  seu? 

Ja  ho  crec  que  sí ! 

De  cara? 

No,  senyor,  d'espatlles,  com  vostè. 
Ja  resulta  original  aquesta  forma  de  conversa. 
Vostè  l'ha  fet  necessària. 
Li  asseguro,  senyoreta,  que  lamento  vivament 
haver-la  vist...  tant  lleugera  de  roba. 
Faci  el  favor  de  estalviar  tot  comentari  relacio- 
nat amb  aqueix  incident  desagradable. 
Es  que  em  sap  molt  greu  no  poder  contem- 
plar la  seva  cara.  Clar  que,  i  dispensi  que  ho 
retregui  novament,  clar  que  li  he  vist  les  ca- 
mes, però  no  es  una  compensació.  Res  hi  ha 
tant  agradós  com  l'espectacle  d'un  bell  rostre. 

No  ho  creu  així  vostè  també?  (Girant  l'esguard 
en  fer  la  pregunta). 
Sol       No  es  giri ! 

Alfred  Ai !  Te  raó ;  perdoni.  Doncs,  com  deia,  per 
a  mi  el  rostre  es  el  més  interessant  de  la  hu- 
mana criatura  !  Tant  es  així  que  sols  de  veure'l 
formem  inmediat  concepte  de  guapesa  o  llet- 
jor,  de  repulsió  o  de  simpatia.  Mai  però  ens 
arrisquem  a  tals  consideracions  pel  sol  fet 
d'haver  vist  uns  braços  o  unes  cames  per  co- 
rrectes que  siguin.  El  primer  que  havia  de  fer 
vostè  quan  l'he  sorpresa  era  tapar-se  les  pan- 
torrilles,  no  la  cara,  i  ara  sabria  del  cert  amb 
quina  mena  de  dona  tracto. 

Sol  Ha  estat  tant  grossa  la  meva  sorpresa  que  ni 
sabia  el  que  em  feia. 

Alfred  (Fent  una  mitja  rialleta).  Sap  què  estava  pen- 
sant ara?  (Girant-se  al  fer  la  interrogació). 

Sol       No  es  giri. 

Alfred  No  em  giro  ;  però  precisament  era  en  això  que 

pensava. 
Sol       En  què? 

Alfred  En  que  estem  adoptant  una  actitut  impròpria 

de  persones  honestes  i  ben  educades. 
Sol       Ai,  ai !  Per  què? 
Alfred  Que  no  s'en  ha  donat  compte? 
Sol       De  què? 

Alfred  De  que  la  nostra  conversa  resulta  la  de  dos 
cara-girats.  I  vaia  que  pel  bon  nom  de  vostè  no 
ho  consento  i  em  giro.  (Ho  fa  i  ella  també, 
quedan  invertida  la  col·locació  de  figures.  Sol 
girada  d'espatlles  a  Alfred. 


Sol       No ! 

Alfred  Te  ;  ja  anem  en  tramvia. 
Sol       (Rient).  Que  es  boig! 
Alfred  Boig !  Ja  m'ha  dit  boig !  Ai  Escolàstica  que 
perilles ! 

Sol  Te  raó !  Parlant  parlant,  m'he  distret  de  pre- 
guntar-li que  li  ha  fet  creure  que  la  seva  Es- 
colàstica es  trovés  aquí? 

Alfred  No  ho  vulgui  esbrinar.  Un  home  encegat  es 
capaç  de  sofrir,  sense  donar-s'en  compte,  les 
més  gran  equivocacions.  Jo  crec,  enc  que  siga 
humiliant  el  confessar-ho,  que  l'Escolàstica 
s'ha  cansat  de  mi  i  n'estima  un  altre.  Al  cap 
i  a  la  fi  no  costava  res  el  dir-m'ho  veritat?  Una 
confessió  sincera,  excusa  un  malfet  enc  que 
no  el  justifiqu.  Doncs  ella  ha  preferit  l'en- 
gany... M'havien  assegurat  que  cada  dia  de 
quatre  a  cinc  de  la  tarda  venia  aquí,  a  casa 
d'una  amiga,  germana  del  seu  nou  pretendent. 
Avui  l'he  seguida  i  en  efecte  ha  resultat  cert 
el  que  m'havien  dit.  En  arribar,  entra,  puja 
escales  amunt  i  jo  al  darrera.  No  veig  a  quin 
.  pis  es  fica,  trobo  ajustada  la  porta  del  de  vostè, 
entro  i  ja  ho  te  tot  explicat. 

Sol       Així  vostè  es  un  home  gelós? 

Alfred  No  ho  cregui.  Sóc  confiat  i  crèdul ;  peró  quan 
trovo  en  mancament  la  persona  en  la  qual  he 
depositat  la  meva  confiança,  ja  no  em  mereix 
crèdit  per  anys  que  visqui.  Abomino  la  men- 
tida. I  com  que  en  mentida  he  atrapat  la  meva 
promesa,  des  d'aquest  punt  he  deixat  d'esti- 
mar-la, em  considero  alliberat  de  tot  compro- 

mís  i  quedo  a  disposició  de  les  senyoretes  que 
vulguin  pendre  estat.  Amb  això,  ja  ho  sap,  si 
vol  maridar-se  disposi.  Em  sembla  que  vostè 
i  jo  fariam  bona  parella. 
Sol       En  què  es  fixa? 

Alfred  Oh,  en  res  !  En  aquest  cas  no  val  el  fixar-s'hi 
per  a  encertar-ho ;  l'atzar  mana.  Es  com  el 
comprar  un  dècim.  O  treus  la  rifa... 

Sol       O  no  la  treus... 

Alfred  O  se't  rifen,  que  es  pitjor.  I  que  ni  et  queda 
el  recurs  de  llençar  el  biilet.  L'has  de  guardar 
sempre,  encara  que  no  sigui  cap-i-cua. 

Sol       (Somrient).  Es  molt  divertit  vostè  ! 

Alfred  Molt !  I  si  em  conegués  totes  les  gràcies  ja 
li  asseguro  que  seria  vostè  i  no  jo  qui  s'arris- 
caria a  demanar  relacions. 

Sol       Caram !  quines  pretensions  que  te. 

Alfred  Vol  fer-me  la  mercè  de  girar-se? 

Sol       (Molt  esfereïda).  No  ! 

Alfred  Bé  m'ho  fa  gruar  prou.  Quin^  cara  més  cara 
de  veure.  Déu  ésser  molt  bonica  que  la  recata 
tant. 

Sol       No  sabria  dir-li.  Com  sóc  part  interessada  ! 
Alfred  Es  una  pena  !  I  com  es  diu  vostè? 
Sol       Ai,  ai,  que  es  curiós  ! 
Alfred  No  m'ho  vol  dir? 
Sol       No,  senyor. 

Alfred  Que  hi  farem.  (Pausa).  Escolti...  Dallonces. 
Sol       (Mig  ofesa).  Què  vol  dir  dallonces? 
Alfred  Com  l'haig  d'anomenar,  doncs? 
Sol       Tinc  bon  nom,  gràcies  a  Déu.  Em  dic  Sol. 
Alfred  Sol?  Es  diu  Sol?  Ni  fet  exprés ;  vostè  es  la 

dona  que  em  convé.  Sol !  Es  diu  Sol ! 
Sol       Sol,  Sol !...  Que  te  de  particular? 
Alfred  Què  te  de  particular  diu?  Sap  com  em  dic  jo? 
Sol       No  tinc  l'honor... 
Alfred  Doncs  em  dic  Alfred. 
Sol       i  qué? 

Alfred  Com,  i  qué?  Que  no  s'hi  ha  fixat  criatura? 
Si  jo  soc  Alfred...  i  vostè  Sol...  Ja  he  trobat  el 
que'm  faltava. 

Sol       Psit !  Quina  poca  gràcia  ! 

Alfred  Que  hi  farem  si  no  arriba  a  més  el  meu  en- 
giny. (Després  de  breu  pausa.)  Escolti  (tocant- 
li  suaument  V espatlla.) 

Sol       Sense  tocar,  eh,  que  podria  cremar-se. 

Alfred  Ja  m'he  escaldat ;  perdoni.  (Bufant-se  les  pun- 
tes dels  dits.  Sol  dissimula  una  mitja  rialla  que 
sorprèn  Alfred).  Vaia,  del  mal  el  menys,  ja 
l'he  fet  riurer. 

Sol  (Posant-se  molt  seriosa.)  No  senyor  que  no 
m'ha  fet  riurer.  (Pausa  breu.) 

Alfred  I  quin  clatell  té  més  bufó. 

Sol  (Donant  una  volta  ràpida  fins  a  quedar  de  cara 
a  Ell.)  No  es  giri. 

Alfred  i  i  Oh !  !  (Al  tenir-la  de  cara,  com  si  veiés 
qualque  cosa  sobrenatural). 

Sol       i  Ai !  (Tapant-se  el  rostre  amb  les  mans.) 

Alfred  No  cal  que  s'esforci  en  cubrir  la  cara  perquè 
ja  li  he  vista.  Però,  tranquilitzis ;  no  la  torna- 
ré a  veure  mai  més.  He  quedat  enlluernat  de 
manera  que  sols  veig  llumanetes.  A  vostè  se 
l'ha  d'esguardar  amb  ulleres  fumades  :  brilla 
massa. 

Sol       (Fitant  Vesguard  al  trespol.)  No  s'en  burli. 
Alfred  Quins  ulls  tant  negres...  Massa  negres  i  tot! 
Sol       Es  molt  exagerat  vostè. 
Alfred  I  quina  boqueta  tant  vermella !  Massa  verme- 
lla i  tot. 

Sol       Vol  fer-me  la  mercè  de  callar? 

Alfred  I  menuda ! . . .  Massa  menuda  i  tot !  Miri  si 

n'es  de  menuda  que  jo  em  creia  qu'era  una 

maduixa. 
Sol       Quines  coses  de  dir ! 

Alfred  Si  fins  sembla  mentida  que  s'obri  i  es  tanqui 
una  cosa  tant  xicarrona...  Oh  i  el  nas?...  Una 
preciositat !  i  la  barbeta  una  altre  preciositat... 
I  les  orelles  dues  preciositats  I  que  menudes ! 
Vol  dir  que  ja  han  fet  la  creixença? 

Sol  Vol  fer-me  l'obsequi  de  no  burlar-t,e  més  de 
de  mí? 

Alfred  Res  de  burles.  Li  dic  que  ni  feta  expressament 

surt  tant  bonica  una  cara  com  la  de  vostè. 
Sol       Calli,  calli. 

Alfred  Li  asseguro.  No  hi  poso  rés  de  més.  Es  una 
obra  d'art.  No  es  pas  pintor  el  seu  pare? 

Sol       No  senyor,  es  comissionista. 

Alfred  Doncs  posseeix  en  grau  superlatiu  el  sentiment 
de  la  bellesa. 

Sol  Miri  senyor  Alfred,  li  prego  que  es  deixi  de 
bromes  i  s'en  vagi.  Està  per  arribar  la  meva 
mare  i  si  el  trobava  aquí. 

Alfred  I  no  la  veuré  mai  més? 

Sol       No  senyor. 

Alfred  Ni  com  avui? 

Sol       i  ara  !  Encara  menys.  Que  s'ha  pensat  de  mí? 

Alfred  No  vull  dir  veure-la  sense...  vaia,  vestida  de... 

d'estar  per  casa,  no.  Em  refereixo  a  veure-la 

com  ara  fit  a  fit,  parlant  amicalment. 
Sol       No  senyor,  no.  Vàgisse'n ;  li  prego. 
Alfred  Ja  que  ho  vol,  no  hi  ha  més  remei  que  obeir. 

Però  abans,  permeti'm  una  cosa.  (Treu  de  la 

butxaca  un  dietari  i  un  llapis.) 
Sol       Que  vol  fer? 

Alfred  Una  anotació.  A  quants  estém  del  més,  avui? 

Sol       A  quinze. 

Alfred  Quinze  de  Maig,  de  1923. 

Sol       Ai,  ai,  per  què  se  l'apunta  el  dia  d'avui. 

Alfred  Perquè  l'he  coneguda.  Serà  per  a  mí  una  data 
memorable.  I  ara  ja  que  tinc  de  deixar-la  per 
a  sempre,  voldria  fer-me  la  mercè  de  donar-me 
un  retrat  de  vostè? 

Sol       No  senyor. 

Alfred  Gràcies.  Ho  diu  de  debò  que  no  la  podré  tor- 
nar a  veure? 
Sol       De  debò. 

Alfred  Es  una  llàstima  !  Tant  com  l'hauria  estimada. 
Ai  senyor,  si  sabia  la  ximpleria  que  fa  des- 
preciant-me  !  Vostè  no  sap  el  que  es  perd  ! 

Sol       Es  possible,  però  vàgisse'n. 

Alfred  Que  hi  farem  !  Alabat  siga  Deu  !  Passi-ho  bé. 
(S'en  va  molt  contrariat.) 

Sol  Estigui  bonet.  Es  molt  simpàtic  i  divergit  aquest 
jove...  Ai !  Ara  que  m'en  recordo  tinc  de  mar- 
car la  mida  del  cinturó.  (Es  descorda  la  bata 
i  a  Vanar  a  treure-se-la  entra  novament  Alfred). 

Alfred  Dispensi.  (Girant-se  d'espatlles.) 

Sol       Ai!  (vestint-se  presta.)  Altre  vegada?  Vaia 

que  ja  es  massa. 

Filla,  perdoni,  es  veu  que  està  escrit. 
Vàgisse'n. 

Tot  seguit.  Però  diguim.  Em  permetarà  de 
tornar  demà  per  a  parlar  amb  els  seus  pares? 
Tant  aviat?  Si  es  pot  dir  que  encara  no  el  co- 
nec a  vostè... 

Ja  m'anirà  coneixjent,   no  s'amoïni.  Vin- 
dré, eh? 
No,  no ! 
Sí,  sí  I 

Doncs  si  ve,  abans  d'entrar  tussi  fort  que  jo 
el  senti  i  tingui  temps  de  vestir-me  si  estic  de 
prova. 

Descuidi.  Faré  més  soroll  que  un  esquadró 
de  cavalleria.  Passi-ho-bé,  bufona...  T'estimo 
més  que... 

No  es  precipiti  qu' encara  es  aviat  per  aques- 
tes expansions.  L'enamorament  ha  d'anar  pels 
seus  passos  comptats. 

Passos  comptats  diu?  Deixi-ho  per  mí  i  ja 
veurà  com  el  faig  córrer.  Fins  a  demà. 
Passi-ho  bé  Alfred. 
Arreveure,  Sol. 


( Cortina  ràpida, i 

V actriu  que  no  vulgui  camviar  de  roba  a  vistes  del 
públic,  pot  simular  el  camvi  valent-se  d'un  paravent  i 
sotmetent-se  a  els  següents  variants  en  el  joc  escènic  • 
En  alçar-se  la  cortina  farà  sortida  per  Vesquerra 
amb  un  vestit  al  braç. 

Sol  (Inspeccionant  el  vestit  per  tots  indrets).  No 
sé,  em  sembla  que  amb  aquest  ditxós  vestit  la 
modista  ho  ha  fet  tan  malament  com  ha  sa- 
but. M'el  provaré  per  convencer-m'en. 
(S'amaga  darrera  el  paravent  i  segueix  el  dià- 
leg sens  altre  alteració  en  el  text.  A  l'entrar  Al- 
fred fà  un  crit  d'esglai  i  surt  corrent  de  darre- 
ra el  paravent  anant-s'en  per  l'esquerra). 


